Akne-hjelpen: Sånn behandler du ulike former for akne • Kabinettet
Akne-hjelpen: Sånn behandler du ulike former for akne
Alle får kviser, eller akne som det heter på fagspråket, enkelte oftere enn andre. De fleste av oss blir godt kjent med dem i tenårene, mens for andre gjør ikke kvisene sin entre før først i voksen alder. Det passer aldri bra å få en kvise eller fem, og spesielt gøy er det heller ikke. Sjukt vanskelig er det å la dem være i fred, også. Særlig når man skal ut blant folk. Bedre å bli sett med et rødt sår i fjeset enn en kvise fylt av hvitt puss.
Vi har fått hudlege Emilia Hugdahl ved Bryggen Hudlegesenter og overlege på hudavdelingen på Haukeland sykehus til å gi oss en grundig innføring i hva akne er og hvordan man kan bli kvitt det uten å måtte ty til fingertuppene.
LES OGSÅ: Slik unngår du maskne ved bruk av munnbind
Har diett og trening noe å si for om man får kviser eller ikke?
Ifølge Hugdahl kan raske karbohydrater og melkeprodukter øke tendensen til akne, men det er absolutt ikke en selvfølgelighet. De studiene man har sett som har vist at økt innan av kumelk kan gi kviser er for små og få til at man kan konkludere, mener Hugdahl. Mistenker du at noe du spiser gir deg kviser, kan du gjerne prøve å redusere inntaket av denne matvaren i 3-4 uker og se om det har noen effekt.
Når det kommer til trening i seg selv, er sammenhengen enda mer usikker, sier Hugdahl, men trening kan bidra til å redusere stress, noe som gjerne har en positiv innvirkning på huden. Unngå at treningen har motsatt effekt ved å skifte ut av svett treningstøy og ta en dusj så fort du er ferdig med økta. Kroppen produserer gjerne mer olje når kroppen blir varm, og olje og svette kan øke sjansen for at nye kviser oppstår.
Sliter du med mer alvorlige aknetyper (papuloptuløs akne, nodulocystisk akne eller akne tarda, omtalt lenger ned) anbefaler Hugdahl deg å oppsøke hudlege så tidlig som mulig, for å få riktig diagnose og behandling. Da øker sjansen for at du blir raskere (tilnærmet) kvisefri og unngår alt for mange aknearr. Det skal også sier at det aldri er feil å gå til hudlege, og sliter du med å behandle komedoner og små kviser på egenhånd, kan et legebesøk være en god løsning.
Ulike typer akne og hvordan å hanskes med dem
Komedoner, eller hudormer, er synlige talgkjertelåpninger som gjerne kategoriseres som mild akne. Åpne komedoner ser ut som svarte prikker i huden, mens lukkede lukkede komedoner ser ut som hvite eller hudfargede prikker. Disse kan man behandle selv med reseptfrie produkter, ifølge Hugdahl, som anbefaler deg å se etter ingredienser som niacinamid og salisylsyre for å få bukt med komedoner og små kviser uten resept. Komedogen akne er ikke-betente kviser, men de kan bli betente over tid, eller om de klemmes på.
Paula's Choice 2% BHA Liquid Exfoliant: (389 kr) En skånsom, eksfolierende toner med salisylsyre og grønn te som funker for de fleste. Såpass mild at den kan brukes hver dag, om huden tåler det. Bruk som første steg i rutinen etter rens. Vent ett minutt eller så før neste steg.
Purito BHA Dead Skin Moisture Gel (319 kr): En gelekrem som er topp for aknehud. Inneholder også burot, tetre og aloe vera, som holder talgproduksjonen under kontroll og huden avslappet. Kan brukes alene, eller med fuktighetskrem over hvis du trenger mer fukt.
Elixir Niactil 4% (980 kr): Et mildt, beroligende serum i geleform med 4% niacinamid. Jevner ut hudoverflaten, reduserer fine linjer og lindrer irritasjon og rødhet. Favoritt hos mange, akne eller ei. Bruk etter rens og ev toner, før fuktighetskrem.
The Ordinary Niacinamide 10%+Zinc 1% (79 kr): Superbillig serum med niacinamid og sink som roer ned betent hud, og balanserer talgproduksjonen i huden. Funker som fjell på oljete hud med tilstoppa porer. Brukes på samme måte.
BHA og niacinamid i kombinasjon kan føre til irritasjon. En god løsning er for eksempel å bruke BHA-produkter i kveldsrutinen, og niacinamid i morgenrutinen.
Papuloptuløs akne
Denne aknetypen opptrer som små kviser, både med eller uten puss, og har en moderat alvorlighetsgrad. For å behandle disse er det gjerne reseptbelagte kremer, med retinoider, azelainsyre, benzylperoxid eller clindamycin, som må til. Noen ganger i kombinasjon med en antibiotika-kur. «Dette er ofte både mer effektivt og ikke minst billigere enn salongbehandlinger og reseptfrie produlkter,» sier Hugdahl, som foretrekker en kombinasjonsbehandling med retinoid og benzylperoxid.
Dette er større, ofte dype, smertefulle kviser, og kan etterlate arr som gjerne er vanskelige å bli kvitt. Starter du behandling tidlig, er sjansen for arr mindre. Dette er en alvorlig type akne som det er vanskelig å bli kvitt på egenhånd. Sliter du med denne typen akne, eller hissig papulopustuløs akne, er det lurt å gå til hudlegen som kan vurdere situasjonen og eventuelt sette deg på en isotretinoin-behandling. Dette er et A-vitamin preparat i tablettform.
Er du uheldig kan du også få såkalt voksenakne, en type akne som gjerne debuterer hos de over 25 år. Denne typen er spesielt vanlig hos kvinner, og sitter typisk langs haka og kjeven. Hugdahl sier denne typene akne stadig blir et vanligere skue hos på legekontoret hennes.
Voksenakne kan ha mange årsaker, en av dem kan være et overskudd av androgene hormoner i kroppen. Det er heller ikke uvanlig å få hormonell akne på skuldrene eller på ryggen, særlig hos menn. Er du kvinne, kan en løsning være p-piller, som har en innvirkning på androgenproduksjonen, forteller Hugdahl. En annen løsning er spironolakton, en androgen-hemmende pille som er vist å kunne ha en effekt ved utbrudd av acne tarda. Finn den løsningen som passer deg best i samråd med legen din.
COSRX AC Collection Acne Patch (85 kr): Akneplaster fjerner kanskje ikke kviser helt, men gjør at de leges raskere og etterlater mindre skade på huden etterpå. Forhindrer deg dessuten i å pelle på kvisene og gjøre betennelsen verre; sett på et plaster og glem at den eksisterer. Disse fungerer best om du lar dem sitte på lenge, dag som natt.
IUNIK Tea Tree Relief Serum: Tyntflytende serum med 67% tetrevann og 19,5% centella asiatica og litt niacinamid for å roe ned gretten aknehud. Brukes etter rens og toner, før krem.
Hva er såkalt fungal acne?
Fungal acne er ikke som annen akne. Det forårsakes av gjærsoppen malassezia, ikke bakterier, og skal behandles ganske annerledes. Malassezia finnes naturlig i huden, men kan komme ut av kontroll og føre til infeksjon. En egen sak om soppinfeksjon i huden kommer senere i høst.
Beskytt hudbarrieren under behandling
Det er ikke uvanlig å oppleve at huden blir tørr, rød, og flassende når man bruker et nytt retinoid- eller syreprodukt, spesielt om det er et sterkt produkt. Hugdahl kan berolige deg med at huden som regel venner seg til behandlingen etter noen uker, slik at man før den effekten man er ute etter uten at det går på huden løs.
Om irritasjonen likevel ikke roer seg, og man etter noen uker fortsatt har rød og flassende hud som svir, kan det være et tegn på at huden din har fått too much, too soon. «Det er IKKE slik at mest mulig flassende hud gir best effekt på akne, men det trenger heller ikke gjøre vondt verre,» sier Hugdahl.
Har huden slått seg vrang, bør man ta seg en pause, for å så trappe forsiktig opp når man starter behandlingen igjen. Ifølge Hugdahl funker det bra å begrense seg til å bruke en retinoid eller syre to ganger i uka. Dette er individuelt fra hud til hud, og må vurderes etter hvordan huden responderer på behandlingen.
Hudbarrieren trenger alltid fukt og pleie, og særlig når man bruker retinoider og syrer. Å gi fukt til akne vil ikke gi deg mer kviser, snarere tvert i mot. Hugdahl tipser om å se etter kremer eller serum som inneholder hyaluronsyre, ceramider og squalenolje for å styrke hudbarrieren, og som gjerne er merket «non-comedogenic» (dog er vår erfaring at det ikke alltid er til å stole på).
ByWishtrend TECA 1% Barrier Cream: Spesielt formulert for å styrke hudbarrieren forhindre aknearr etter utbrudd. Roer ned kviseutbrudd over nærmest over natta og varer lenge.
I'm From Mugwort Mask: I K-beauty-verdenen strekker man seg blant annet mot buroten når huden slår seg vrang. Denne avkjølende maska inneholder 2% burot og er super til å roe et kviseutbrudd.